Trailer Terakhir “Sonic the Hedgehog 2” Tunjuk Kehebatan Knuckles & Dr. Robotnik
Landak biru kegemaran ramai kembali lagi untuk penggembaraan peringkat seterusnya dalam Sonic the Hedgehog 2 pada bulan hadapan, dan Sonic sudah tentunya tidak sabar untuk membuktikan bahawa dia juga mempunyai apa yang diperlukan untuk menjadi wira sejati.  Kehebatannya bagaimaanapun akan diuji apabila Dr. Robotnik kembali ke dunia ini, dan lebih menakutkan, dia kembali dengan rakan kongsi baharu iaitu Knuckles, untuk mencari zamrud yang memiliki kuasa untuk memusnahkan ketamadunan.  Bergandingan dengan rakannya, Tails, mereka akan menjalani penggembaraan yang mendebarkan untuk mencari zamrud tersebut sebelum ia jatuh ditangan orang jahat. Bagi merancakkan promosi filem Sonic the Hedgehog 2, Paramount Pictures telah melancarkan trailer terakhir, yang memaparkan banyak rakaman aksi terbaru serta menggoda kekuasaan zamrud yang sedang dicari mereka, pertarungan diantara Sonic dan Knuckles, dan sudah tentu, versi terbaru Dr. Robotnik yang sudah dipertingkatkan.  Anda boleh tonton trailer tersebut dibawah: Sonic the Hedgehog 2 akan menyaksikan kepulangan sebilangan besar pelakon utama filem asal termasuklah Ben Schwartz (Parks and Recreation) sebagai suara Sonic, James Marsden (Westworld) sebagai Tom Wachowski, Tika Sumpter (Ride Along) sebagai Maddie Wachowski dan Jim Carrey (Kidding) sebagai saingan Sonic, Doctor Robotnik/Eggman bersama Adam Pally (The Mindy Project) dan Natasha Rothwell (Wonder Woman 1984). Turut disahkan menyertai barisan pelakon filem akan datang adalah watak kegemaran peminat permainan video, Miles “Tails” Prower dan Knuckles the Echidna (disuarakan oleh Idris Elba).  Penulis Pat Casey dan Josh Miller, dengan Neal H. Mortiz, Toby Ascher, dan Toru Nakahara semuanya kembali sebagai penerbit manakala Hajime Satomi, Haruki Satomi, dan Tim Miller kembali sebagai penerbit eksekutif. Sekuel ini akan tiba di pawagam pada 8 April 2022. #AreYouUp2It? Get your tickets for the Fan Event now and see #SonicMovie2 in theatres 2 days early! https://t.co/jUElQ3MGOP pic.twitter.com/q6SFuY4LAg— Sonic the Hedgehog (@SonicMovie) March 14, 2022 #AreYouUp2It? Get your tickets for the Fan Event now and see #SonicMovie2 in theatres 2 days early! https://t.co/jUElQ3MGOP pic.twitter.com/q6SFuY4LAg— Sonic the Hedgehog (@SonicMovie) March 14, 2022 #AreYouUp2It? Get your tickets for the Fan Event now and see #SonicMovie2 in theatres 2 days early! https://t.co/jUElQ3MGOP pic.twitter.com/q6SFuY4LAg